nahid-hub/BLUGE-bengali-wikipedia-section-title-prediction huggingface dataset:
থানা: ০৩ট‌ি

এছাড়া এই উপজেলায় রয়েছে গ্রাম ৩০৫ ট‌ি, মেীজা ১৭৫ট‌ি, আদর্শ গ্রাম ০৮ট‌ি, ডাকবাংল‌ো ০২টি, ফায়ার স্ট‌েশন ০১ট‌ি, আশ্রয়ন প্রকল্প ০৪ট‌ি, হাট-বাজার ১৪ট‌ি, ব্যাংক ১০ট‌ি, এন জ‌ি ও ১৬ট‌ি, সাংস্কৃত‌িক ক্লাব ৩৫ট‌ি, মহ‌িলা সংগঠন ০৫ট‌ি, খ‌েলার মাঠ ২২ট‌ি, উপজ‌েলা সদর হাসপাতাল ০১ট‌ি, ইসলাম‌িক ফাউন্ড‌েশন হাসপাতাল ০১ট‌ি, উপজ‌েলা মাতৃসদন ক‌েন্দ্র ০১ট‌ি, ইউন‌িয়ন পর‌িবার কল্যাণ ক‌েন্দ্র ০৭ট‌ি, কম‌িউনিট‌ি ক্ল‌িনিক ২৭ট‌ি, উপজ‌েলা প্রান‌ি সম্পদ হাসপাতাল ০১ট‌ি, কৃত্র‌িম প্রজনন ক‌েন্দ্র ০১ট‌ি, উপজ‌েলা ভূম‌ি অফ‌িস ০১ট‌ি, ইউনিয়ন ভূম‌ি অফ‌িস ০৭ট‌ি ইত্যাদি ।

সঠিক অনুচ্ছেদ শিরোনাম কোনটি?
titleA. দৈনিক
titleB. প্রশাসনিক এলাকা
titleC. খেলাধুলা
titleD. উল্লেখযোগ্য ব্যক্তিবর্গ
উত্তর: titleB
সম্রাট আওরঙ্গজেব ও মুঘল রীতি ঝরকা দর্শন চালু রেখেছিলেন তার কিছু প্রমাণ পাওয়া যায়। ১৬৭০ সালে কিছু হিন্দু ধর্মাবলম্বী ঝরকার নিচে সবেত হয়েছিলেন জিজিয়া করের বিরুদ্ধে প্রতিবাদ জানাতে। আওরঙ্গজেব ব্যক্তিগত জীবনে ইসলাম ধর্ম কঠোর ভাবে মানতেন। তিনি মনে করতেন ঝরকা দর্শন হিন্দু সংস্কৃতিত অংশ, এ জন্য তার রাজত্বের ১১তম বছর থেকে এই রীতি বাতিল করে দেন।

সঠিক অনুচ্ছেদ শিরোনাম কোনটি?
titleA. জাহাংগিরের শাসনামলে
titleB. আকবরের রাজত্বের সময়
titleC. দো-আশিয়ানা মঞ্জিল
titleD. আওরঙ্গজেব এর শাসনামলে
উত্তর: titleD
২০০১ সালে বর্তমানে বিদ্যমান ২০০ লাভজনক স্মৃতিসৌধগুলি থেকে বিশ্বের নতুন সপ্তাশ্চর্য্য নির্ধারণের জন্য সুইস কর্পোরেশনের নিউ7ওয়ান্ডার্স ফাউন্ডেশন এক পদক্ষেপ গ্রহণ করে। ১লা জানুয়ারি, ২০০৬ সালে একুশটি চুড়ান্ত প্রতিযোগির নাম ঘোষিত হয়। মিশর, পৃথিবীর একমাত্র আসল বিস্ময়টিকেও অন্যান্য দর্শনিয় স্থান যেমন, স্ট্যাচু অফ লিবার্টি, সিডনী অপেরা হাউস প্রভৃতির সঙ্গে প্রতিযোগিতার সন্মুখীন হবার ঘটনাটিতে অসন্তুষ্ট হয় এবং এই প্রকল্পটিকে হাস্যকর বলে। এই সমস্যার সমাধানের উদ্দেশ্যে, গিজাকে সান্মানিক প্রতিযোগির আখ্যা দেওয়া হয়। ৭ই জুলাই, ২০০৭ সালে পর্তুগালের লিসবনের বেনফিকাসের খেলার মাঠে এক বৃহৎ অনুষ্ঠানে ফলাফল ঘোষণা করা হয়।

সঠিক অনুচ্ছেদ শিরোনাম কোনটি?
titleA. বর্তমান আমেরিকার নতুন সাতটি বিস্ময়
titleB. প্রাচীন বিশ্বের সপ্তাশ্চর্য
titleC. নিউ7ওয়ান্ডর্স ফাউন্ডেশন্সের বিশ্বের সপ্তাশ্চর্য
titleD. শিল্প জগতের সাতটি বিস্ময়
উত্তর: titleC
সমগ্র খেলোয়াড়ী জীবনে বারোটি টেস্টে অংশগ্রহণ করেছেন মিক কোমেইল। ১ জানুয়ারি, ১৯১০ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩১ ডিসেম্বর, ১৯২৭ তারিখে কেপ টাউনে একই দলের বিপক্ষে সর্বশেষ টেস্টে অংশ নেন তিনি।

১৯০৯-১০ মৌসুমে ইংল্যান্ড দল দক্ষিণ আফ্রিকা গমন করে। মেরিলবোন ক্রিকেট ক্লাব (এমসিসি) নামে দলটি টেস্টবিহীন খেলায় অংশ নেয়। ওয়েস্টার্ন প্রভিন্সের বিপক্ষে দলটি দুইদিনের মধ্যে ইনিংস ব্যবধান জয়লাভে সক্ষম হয়। ওয়েস্টার্ন প্রভিন্সের দুই ইনিংসে তিনি মাত্র ১৩ ও ১৪ রান তুলতে সক্ষম হন। উল্লেখযোগ্যতাহীন ক্রীড়াশৈলী প্রদর্শন করা সত্ত্বেও মিক কোমেইলকে জাতীয় দলে অন্তর্ভূক্ত করা হয়।

সিরিজের প্রথম টেস্টের প্রথম ইনিংসে ৮ ও দ্বিতীয় ইনিংসে ৯ নম্বরে ব্যাটিংয়ে নামেন। ৮ ও ১৯ রান তুলেন তিনি। তন্মধ্যে, দ্বিতীয় ইনিংসে অব্রে ফকনারের সাথে অষ্টম উইকেট জুটিতে ৭৪ রান তুলেন। ফকনার ১২৩ রান করেছিলেন। দ্বিতীয় টেস্টে মিক কোমেইলের সঞ্চিত শক্তিমত্তা লক্ষ্য করা যায়। প্রথম ইনিংসে ৯ নম্বরে ব্যাটিংয়ে নেমে মাত্র ৩ রান তুললেও দ্বিতীয় ইনিংসে রদ-বদল ঘটিয়ে ৬ নম্বরে ব্যাটিংয়ে নামেন। প্রথম ইনিংসে দলের সমান রান থাকা সত্ত্বেও দ্বিতীয় ইনিংসে ১০৩ রানের মধ্যে ৩০ রান তুলে খেলা জয়ে ভূমিকা রাখেন। তৃতীয় টেস্টে আরও উপরের দিকে ব্যাটিংয়ে নামার সুযোগ পান। প্রথম ইনিংসে ৬ নম্বরে নেমে ৩৯ ও দ্বিতীয় ইনিংসে ৩ নম্বরে নেমে মাত্র ২ রান তুলতে পেরেছিলেন তিনি। অবশেষে সিরিজের চতুর্থ টেস্টে বিলি জাল্কের সাথে উদ্বোধনী ব্যাটসম্যান হিসেবে তাকে মাঠে নামানো হয়। দায়িত্বশীলতার সাথে ৪২ রান তুলেন। সিরিজে তার ব্যক্তিগত সর্বোচ্চসহ দক্ষিণ আফ্রিকার প্রথম ইনিংসে সর্বোচ্চ সংগ্রহ ছিল। তবে, দ্বিতীয় ইনিংসে মাত্র তিন রান তুলেছিলেন মিক কোমেইল। সিরিজের চূড়ান্ত টেস্টে মোটেই সফল হননি তিনি। চার ও পাঁচ রান তুলেন। খেলায় ইংল্যান্ড দল খুব সহজেই জয় তুলে নেয়। পাঁচ টেস্টে অংশ নিয়ে মাত্র ১৫.৫০ গড়ে ১৫৫ রান তুলতে পেরেছিলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অস্ট্রেলিয়া গমন
titleC. ফুটবলে অংশগ্রহণ
titleD. আন্তর্জাতিক ক্রিকেট
উত্তর: titleD
এমসিডিকে সাধারণত জন্মের আগেই আল্টাসাউন্ড পরীক্ষার মাধ্যমে নির্ণয় করা সম্ভব। গর্ভকালীন সময়ে এই রোগ নির্ণয়ের গড় বয়স প্রায় ২৮ সপ্তাহ। মাল্টিসিস্টিক ডিসপ্লেস্টিক কিডনি রোগে আক্রান্ত হওয়ার সম্ভাবনা থাকলে এই রোগ নির্ণয়ে আলাদাভাবে মূত্রের অণুবীক্ষণীয় বিশ্লেষণ করা প্রয়োজন। একটি পর্যবেক্ষণে দেখা গেছে যে, একপার্শ্বীয় ক্ষেত্রে এমসিডিকে হওয়ার প্রবণতা পুরুষের মধ্যে বেশি এবং সেক্ষেত্রে বেশিরভাগের-ই শরীরের বাম দিক বা বাশ পাশের বৃক্ক আক্রান্ত হয়েছে।

সঠিক অনুচ্ছেদ শিরোনাম কোনটি?
titleA. কারণ
titleB. রোগনির্ণয়
titleC. রোগের বিস্তার
titleD. চিকিৎসা
উত্তর: titleB
ওরচেস্টারশায়ারের পক্ষে প্রথম-শ্রেণীর ক্রিকেটে অভিষেক ঘটে তার। তন্মধ্যে, ১৯৯২ থেকে ১৯৯৫ সময়কালে কাউন্টি দলটির নেতৃত্বভার গ্রহণ করেছেন। গ্রেইম হিক বাদে একমাত্র ক্রিকেটার হিসেবে লিস্ট এ ক্রিকেটে ওরচেস্টারশায়ারের পক্ষে ১০,০০০-এর অধিক রান সংগ্রহ করেছেন।

১৯৯২ সালে ওরচেস্টারশায়ারের অধিনায়কের দায়িত্ব লাভ করেন। ঐ মৌসুমে ন্যাটওয়েস্ট ট্রফির শিরোপা বিজয়ে দলকে নেতৃত্ব দেন। ১৯৯৪ সালে টম মুডি’র সাথে লিস্ট এ ক্রিকেটের ইতিহাসে তৃতীয় উইকেট জুটিতে অবিচ্ছিন্নভাবে ৩০৯ রানের ইনিংস খেলেন ও নতুন রেকর্ড গড়েন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অবসর
titleC. টেস্ট ক্রিকেট
titleD. শৈশবকাল
উত্তর: titleA
কেন্টের বোলার টিচ ফ্রিম্যানের সম্মানার্থে তার শুরুরদিকের খেলোয়াড়ী জীবন বাঁধাগ্রস্থ হয়। তবে, ১৯৩৬ সালে ফ্রিম্যানের বোলিংশৈলী দূর্বলতম হতে থাকলে ডগ রাইট তার স্থান দখল করেন। ১৯৩৭ সালে দুইবার হ্যাট্রিক করেন। ১৯৩৮ সালে ইংল্যান্ড দলের পক্ষে খেলার জন্য মনোনীত হন। হেডিংলির নির্জীব উইকেটেও বেশ ভালো বোলিং করেন। তবে ত্রুটিপূর্ণ ফিল্ডিংয়ের কারণে তেমন সফলতা পাননি। ঐ মৌসুমের শীতকালে দক্ষিণ আফ্রিকা গমন করেন তিনি।

১৯৩৯ সালে রাইটের অগ্রযাত্রা আকাশচুম্বী হয়ে পড়ে। তন্মধ্যে দুইবার গুরুত্বপূর্ণ অবদান রাখেন তিনি। সমারসেটের বিপক্ষে ১৬/৮০ ও ব্রিস্টলে গ্লুচেস্টারশায়ারের বিপক্ষে নির্জীব উইকেটে ৯/৪৭ পান। ব্যাট হাতেও অনবদ্য ভূমিকা রাখেন। ৪৯০ রান তুলেন। তন্মধ্যে, ১৯৩৬ সালে ওয়ারউইকশায়ারের বিপক্ষে ১০৩ রানের ইনিংস খেলেন। তবে, দ্বিতীয় বিশ্বযুদ্ধের পর তার ব্যাটিং নিম্নগামী হয়ে পড়ে। তাস্বত্ত্বেও নিচেরসারিতে অবস্থান করে বেশ ভালো করতেন। তন্মধ্যে, ১৯৫৫ সালে ১১ নম্বরে ব্যাটিং করে ওয়ারউইকশায়ারের বিপক্ষে ৬৬ রান তুলেছিলেন।

দ্বিতীয় বিশ্বযুদ্ধ চলাকালে সেনাবাহিনীতে যোগ দেন। যুদ্ধে অনেক বোলারের দেহাবসান ঘটে। ফলশ্রুতিতে ১৯৪৬-৪৭ মৌসুমের অ্যাশেজ সিরিজের জন্য স্বয়ংক্রিয়ভাবে অন্যতম পছন্দের বোলার ছিলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. অ্যাশেজ সিরিজ
titleC. মূল্যায়ণ
titleD. টেস্ট ক্রিকেট
উত্তর: titleA
সাধুর জন্ম বাংলাদেশের চট্টগ্রাম জেলায়, শৈশব ও কৈশর কেটেছে জন্মস্থান চট্টগ্রামেই। ৯ ভাইবোনের মধ্যে তিনি সপ্তম। তার মা মরিয়ম বেগম সবচেয়ে বড় অনুপ্রেরণা হিসেবে কাজ করেছেন। মরিয়ম বেগম সর্বদা হিন্দি, ইংরেজি এবং বাংলা চলচ্চিত্র দেখতে পছন্দ করেন। পিয়ানোবাদক, লাইফ ইজ বিউটিফুল, চিলড্রেন অফ হ্যাভেন, সিটি অফ গড এবং ফেলুদা এমন কয়েকটি চলচ্চিত্র হুমায়ুন তার মায়ের সাথে দেখেছেন। এতে করে তার চলচ্চিত্র তৈরি ও অভিনয়ের প্রতি আগ্রহ জন্মে। ২০০১ সালে যুক্তরাষ্ট্রে টুইন টাওয়ার হামলার পরপর তাদের পরিবারে বিপর্যয় নেমে আসে। হুমায়ূন তখন জীবিকার তাগিদে বাড়ি ছেড়ে ঢাকায় যান।

সাধু দৈহিক গঠনে একটু ছোট হওয়ায় তার বাবা স্কুলে পাঠাতে চাইছিলেন না। তার বড় বোনের কাছেই প্রাথমিক শিক্ষা গ্রহণ করেন। পরে বড় বোন তাকে রঙ্গিপাড়া সরকারি প্রাথমিক বিদ্যালয়ে পাঠান। কিন্তু বিদ্যালয়ের শিক্ষকরা তাকে নিতে অনাগ্রহ প্রকাশ করেন। হুমায়ূনের বড় ভাই সাইফুল কবীর তখন ঢাকা বিশ্ববিদ্যালয়ের পদার্থবিদ্যা বিভাগের ছাত্র। তিনি আবার হুমায়ূনকে সেই স্কুলে নিয়ে যান এবং প্রথম সাময়িক পরীক্ষা পর্যন্ত তাকে সুযোগ দেয়ার অনুরোধ করেন। হুমায়ুন ২য় শ্রেণিতে ১৩০ জন ছেলে-মেয়েকে পেছনে ফেলে প্রথম স্থান অধিকার করে উত্তীর্ণ হন। সহপাঠীরা তখন হুমায়ূনকে কাঁধে নিয়ে উল্লাস করে। হুমায়ুন পরিবারও মিষ্টি কিনে খাইয়েছিল পাড়ার লোকদের।

হুমায়ূন এসএসসি পাসের পর নাসিরাবাদ কলেজে এইচএসসিতে ভর্তি হন। এরমধ্যে প্রচুর পরিমাণ চলচ্চিত্র দেখার নেশায় এইচএসসির রেজাল্ট তেমন ভালো হয়নি। একটি বেসরকারি বিশ্ববিদ্যালয়ে কম্পিউটার স্টাডিজ বিভাগে ভর্তি হন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. চিকন পিনের চার্জার
titleC. লেখক
titleD. শিক্ষা ও ব্যক্তিগত জীবন
উত্তর: titleD
ভারতীয় রেলওয়ে শিয়ালদা ও হলদিয়ার মধ্যে একটি নতুন লাইন স্থাপনের প্রস্তাব করেছে, যেখানে হাওড়া-হলদিয়া ট্র্যাকের চেয়ে দূরত্ব ৭০ কিলোমিটার কম হবে।

খড়গপুর-পুরী রেলপথের জলেশ্বর স্টেশনের সাথে দিঘাকে যুক্ত করার পরিকল্পনা করা হয়েছে।

হাওড়া-খড়গপুর রেলপথে তিনটি লাইন রয়েছে। সাঁতরাগাছি-পাঁশকুড়া-খড়গপুর রেলপথের জন্য চতুর্থ লাইন তৈরির পরিকল্পনা করা হয়েছে।

সঠিক অনুচ্ছেদ শিরোনাম কোনটি?
titleA. গতিসীমা
titleB. যাত্রী পরিবহন
titleC. নতুন রেলপথ
titleD. গাড়ি ও লোকো শেড
উত্তর: titleC
এ কে এম আজহার উদ্দীন ১৯৫৩ সালে রাষ্ট্রভাষা আন্দোলনের পর শিশু-কিশোরদের সংগঠিত করে তিনি প্রতিষ্ঠিত করেন কিশোর মজলিশ নামে একটি সংগঠন । এই সংগঠনের কর্মীদের দিয়েই ১৯৭১ সালের মুক্তিযুদ্ধের সময় প্রশিক্ষণ ক্যাম্প ও গেরিলা বাহিনী গড়ে তুলেন। ১৯৫৯ সালে তিনি কিশোর মজলিস প্রাথমিক বিদ্যালয় এবং ১৯৭১ সালে এ.আর.এস. গার্লস স্কুল প্রতিষ্ঠা করেন। 
তিনি বরিশালের দক্ষিণ আলেকান্দাস্থ বেগম তফাজ্জল হোসেন মানিক মিয়া মহিলা কলেজের অন্যতম প্রতিষ্ঠাতা।

সঠিক অনুচ্ছেদ শিরোনাম কোনটি?
titleA. মৃত্যু
titleB. মুক্তিযুদ্ধের ভূমিকা
titleC. সংগঠন ও প্রতিষ্ঠান
titleD. ভাষা আন্দোলনে ভূমিকা
উত্তর: titleC
বারো মাম্প সেইন্ট মাইকেল’স বারো বা টাটেয়াটে নামেও পরিচিত। 'বারো' এবং 'মাম্প' উভয় শব্দের অর্থ পাহাড়।

প্রত্নতাত্ত্বিক জরিপে দেখা গেছে যে একটি মৃৎপাত্রের টুকরা এবং কিছু মুদ্রাসহ কিছু রোমান সামগ্রী স্থানটির কাছে পাওয়া যা এর নদী সংযোগস্থলে অবস্থানের সাথে যোগ করলে এর বাণিজ্যিক ব্যবহারকে নির্দেশ করে। বর্গাকার গর্তগুলো খননের সময় চিহ্নিত হয়েছে যাদের মধ্যে একটি মধ্যযুগীয় কুয়া এবং স্তম্ভের গর্ত হতে পারে এবং এগুলো এডাল্টারিন দুর্গের অংশ হতে পারে। এটি সম্ভবত একটি নরমান মোট ছিল যার সাথে সংযুক্ত ছিল একটি চত্ত্বরবিশিষ্ট পথ যা পাহাড়কে পেঁচিয়ে দুর্গে পৌঁছায়। 
শীর্ষস্থানের মালভূমিটি লম্বা ও চওড়া এবং শীর্ষ প্রবণভূমিটি মোটের উপর ঢাল সৃষ্টি করে। মোটটি ১১৩৫ থেকে ১১৫৩ সালের অরাজকতার সময় গঠিত হয়ে থাকতে পারে। স্থানটিকে রাজা আলফ্রেডের দুর্গ বলা হয়েছে কিন্তু এটির দুর্গ হওয়ার বা এটির আলফ্রেড দ্য গ্রেটের সাথে সম্পর্ক থাকার কোন প্রমাণ পাওয়া যায় নি। শুধুমাত্র কাছের এথেলনি অ্যাবের মালিকানাটি রাজা আলফ্রেডের ছিল যা তিনি স্থাপন করেছিলেন এবং এটি বারো মাম্পের সাথে একটি পায়ে চলা পথ দিয়ে সংযুক্ত। নবম শতাব্দীর শেষের দিকে এটিকে এথেলনির রাজকীয় দ্বীপের প্রাকৃতিক প্রতিরক্ষাব্যুহ ব্যবহার করা হয়ে থাকতে পারে।

খননের ফলে পাহাড়ের উপর ১২শ শতাব্দীর পাথুরে ভবনের প্রমাণ পাওয়া গেছে যা এডাল্টারিন দুর্গের অংশ হতে পারে। ঢিবির পাশের দিকটি কৃষিকাজের জন্য একটু উঁচু করা হয়ে থাকতে পারে যেহেতু মধ্যযুগে নিয়মিত বন্যা হত।
উইলিয়াম ওরচেস্টার আনুমানিক ১৪৮০ সালে সর্বপ্রথম এই জায়গার লিপিবদ্ধ উল্লেখ করেন যখন তিনি একে "মাইঘেল-বোরো" হিসেবে নির্দেশ করেন। নির্মিত সেইন্ট মাইকেলে নামে উৎসর্গকৃত একটি মধ্যযুগীয় গির্জা যা কমপক্ষে মধ্য পঞ্চদশ শতাব্দীতে নির্মিত এবং এটি এথেলনি অ্যাবের সম্পত্তি ছিল। এটি ইংরেজ গৃহযুদ্ধের সময় ১৬৪২ এবং ১৬৪৫ সালে রাজকীয় বাহিনীর আশ্রয়স্থল হিসেবে ব্যবহৃত হয়েছে এবং ১৬৮৫ সালে মনমাউথ বিদ্রোহের চলাকালীন সময় রাজার সেনাবাহিনীর একটি উপদল এটি দখল করে।

সঠিক অনুচ্ছেদ শিরোনাম কোনটি?
titleA. ভূতত্ত্ব
titleB. অষ্টাদশ শতাব্দীর পুননির্মান
titleC. স্মৃতিস্তম্ভ
titleD. প্রাথমিক ব্যবহার
উত্তর: titleD
মাধবদী এস.পি. ইনস্টিটিউশান নরসিংদী জেলার বিখ্যাত বিদ্যালয়গুলোর মধ্যে একটি। যা মাধবদীর জমিদার শৈলেন্দ্র কুমার গুপ্ত রায় ও গোপাল চন্দ্র গুপ্ত রায় ১৯৪৬ সালে প্রতিষ্ঠা করেন। এ বিদ্যালয়ে বর্তমানে প্রায় ২৭০০ শিক্ষার্থী অধ্যয়ন করে। এছাড়া অন্যান্য প্রতিষ্ঠানগুলোর মধ্যে মাধবদী বিশ্ববিদ্যালয় কলেজ, ১৯৬৮ সালে নারী শিক্ষার প্রসারে প্রতিষ্ঠা লাভ করে মাধবদী গার্লস স্কুল এন্ড কলেজ এবং ১৯৯৫ সালে প্রতিষ্ঠা পাওয়া একমাত্র প্রাইভেট শিক্ষা প্রতিষ্ঠান মর্নিংসান ইন্টারন্যাশনাল স্কুল এন্ড কলেজ।

শিক্ষার হার : ৭০%

শিক্ষা প্রতিষ্ঠাণঃ 

সঠিক অনুচ্ছেদ শিরোনাম কোনটি?
titleA. জনপ্রতিনিধি
titleB. ইতিহাস
titleC. আয়তন ও জনসংখ্যা
titleD. শিক্ষার হার ও শিক্ষা প্রতিষ্ঠাণ
উত্তর: titleD
রাগ সঙ্গীতের চারটি প্রধান রীতি আছে। এগুলো হচ্ছে: ধ্রুপদ, খেয়াল, টপ্পা ও ঠুমরী। সংগীতে রাগ সমাহার-১) রাগ বিলাবল ২) রাগ আলাহিয়া বিলাবল ৩) রাগ ইমন ৪) রাগ ইমন কল্যাণ ৫) রাগ ভূপালী ৬) রাগ বিহাগ ৭) রাগ কাফি ৮) রাগ বাগেশ্রী ৯) রাগ ভীমপলশ্রী ১০) রাগ বৃন্দবনী সারং ১১) রাগ আশাবরী ১২) রাগ জৌনপুরী ১৩) রাগ খাম্বাজ ১৪) রাগ রাগেশ্রী ১৫) রাগ দেশ ১৬) রাগ কলাবতী ১৭) রাগ ভৈরব ১৮) রাগ নট ভৈরব ১৯) রাগ আহীয় ভৈরব ২০) রাগ আনন্দ ভৈরব ২১) রাগ বাঙ্গাল ভৈরব ২২) রাগ বিভাস ২৩) রাগ গুণকেলী ২৪) রাগ বৈরাগী ২৫) রাগ নিত্যকলি ২৬) রাগ ভৈরবী ২৭) রাগ মালকোষ ২৮) রাগ চন্দ্রকোষ ২৯) রাগ মারওয়া ৩০) রাগ পুরিয়া ৩১) রাগ জেতাশ্রী ৩২) রাগ জয়েৎ ৩৩) রাগ পুরিয়াকল্যাণ ৩৪) রাগ পূরবী ৩৫) রাগ পুরিয়াধানেশ্রী ৩৬) রাগ গৌরাঞ্জনী ৩৭) রাগ ত্রিবেণী ৩৮) রাগ টোড়ী ৩৯) রাগ গুর্জরী টোড়ী ৪০) রাগ ভূপাল টোড়ী ৪১) রাগ বিলাসখানী ৪২) রাগ আশাবরী ( কোমল ) ৪৩) রাগ মূলতানী ৪৪) রাগ মধুবন্তী ৪৫) রাগ কেদারা ৪৬) রাগ মারু বিহাগ ৪৭) রাগ হংসধ্বনি ৪৮) রাগ কৌশধ্বনি ৪৯) রাগ দুর্গা ৫০) রাগ দেশকার ৫১) রাগ শিবরঞ্জনী ৫২) রাগ আভেগী কানাড়া ৫৩) রাগ শ্রীরঞ্জনী ৫৪) রাগ পট্দীপ ৫৫) রাগ যোগ ৫৬) রাগ চন্দ্রঘোষ ৫৭) রাগ তিলং ৫৮) রাগ জয়জয়ন্তী ৫৯) রাগ গোরখ কল্যাণ ৬০) রাগ দরবারী ৬১) রাগ মধুমতি ৬২) রাগ মিয়া -কি -মাল্হার ৬৩) রাগ মেঘ ৬৪ ) রাগ বাহার ৬৫) রাগ মেঘমল্লার।

সঠিক অনুচ্ছেদ শিরোনাম কোনটি?
titleA. প্রকারভেদ
titleB. প্রারম্ভিক সকাল
titleC. বিলম্বিত সকাল
titleD. ঠাট : ভৈরব - রাগ ভৈরব
উত্তর: titleA
১৯৭৫ সালে কলেজটি প্রতিষ্ঠা লাভ করে এবং ১৯৮০ সালের মার্চ মাসে কলেজটিকে জাতীয়করণ করা হয়। উচ্চ মাধ্যমিক কলেজ হিসেবে যাত্রা শুরু করে পরবর্তীতে স্নাতক (কলা), ১৯৯৬ সালে স্নাতক (ব্যবসায় শিক্ষা) এবং ১৯৯৮ সালে স্নাতক (বিজ্ঞান) কোর্স চালুর মাধ্যমে কলেজটি পূর্ণাঙ্গ ডিগ্রী কলেজের মর্যাদা লাভ করে। শিক্ষার সম্প্রসারণে এ কলেজে ২০০১ সালে ৩টি বিষয়ে অনার্স কোর্স প্রবর্তন করা হয় এবং ২০১৩-১৪ সালে আরো ০২টি বিষয়ে অনার্স কোর্স চালুর অনুমোদন দেয়া হয়। বর্তমানে ব্যবস্থাপনা, অর্থনীতি, রাষ্ট্রবিজ্ঞান, হিসাববিজ্ঞানও ইতিহাস বিষয়ে অনার্স কোর্স চালু রয়েছে। আরো কয়েকটি বিষয়ে অনার্স কোর্স প্রবর্তনের প্রস্তাব সংশ্লিষ্ট অধিদপ্তর ও মন্ত্রনালয়ে প্রক্রিয়াধীন আছে।
সঠিক অনুচ্ছেদ শিরোনাম কোনটি?
titleA. ব্যবস্থাপনা
titleB. ইতিহাস
titleC. অবকাঠামো
titleD. অবস্থান
উত্তর: titleB
ফটিকছড়ি উপজেলার ৮নং রাঙ্গামাটিয়া ও ৯নং ধুরুং ইউনিয়নের সম্পূর্ণ অংশ নিয়ে গঠিত ফটিকছড়ি পৌরসভা। এটি "গ" শ্রেণীর পৌরসভা। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এ পৌরসভার প্রশাসনিক কার্যক্রম ফটিকছড়ি থানার আওতাধীন। এতে মোট ওয়ার্ড নয়টি। ২০১২ খ্রিষ্টাব্দের ৬ অক্টোবর তারিখে পৌরসভার প্রথম নির্বাচন অনুষ্ঠিত হয়। ২০১২ সালের ১৮ ডিসেম্বর পৌরসভার প্রথম বাজেট ঘোষণা করা হয়।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. জনসংখ্যার উপাত্ত
titleC. আয়তন
titleD. প্রশাসনিক এলাকা
উত্তর: titleD
১৯৫৩ সালে ঢাকা বিশ্ববিদ্যালয়ের বিভিন্ন হল ইউনিয়নের বাৎসরিক নির্বাচলে ‘গনতান্ত্রিক যুক্তফ্রন্ট’ গঠিত হয়। সেবারেই প্রথম মুসলিম লীগের অঙ্গ ছাত্র সংগঠন ‘নিখিল পূর্ব পাকিস্তান ছাত্রলীগের’ মনোনীত প্রার্থীরা ঢাকা বিশ্ববিদ্যালয়ের প্রতিটি হল ইউনিয়ন ও ডাকসর নির্বাচলে ‘গনতান্ত্রিক যুক্তফ্রন্ট’ প্রার্থীদের নিকট শোচনীয়ভাবে পরাজিত হয়। সরকার ১৯৫৫ সালের ২১ ফেব্রুয়ারি ‘শহীদ দিবস’ পালনে বাধা দেয়। সেদিন কেউ হতাহত না হলেও এত অধিক সংখ্যাক ছাত্রছাত্রীকে গ্রেফতার করা হয়েছিল যে ঢাকা কেন্দ্রীয় কারাগারে স্থান সংকুলান না হওয়ায় তাদের লালবাগ কেল্লায় অবস্থিত তদানিন্তন পুলিশ হেড কোয়ার্টারে তাবু খাটিয়ে আটক করে রাখা হয়েছিল। ১৯৫৭ সাল থেকে কেন্দ্রীয় শহীদ মিনার নির্মাণ শুরু হয় যা শেষ হয় ১৯৬৩ সালে। সার্বিক তত্ত্বাবধায়ন করেছিল ঢাকা বিশ্ববিদ্যালয়ের উপাচার্য অধ্যাপক ড. মাহমুদ হোসেনের নেতৃত্বে গঠিত কমিটি। 
সঠিক অনুচ্ছেদ শিরোনাম কোনটি?
titleA. বায়ান্নর ভাষা আন্দোলন
titleB. স্বাধীনতা পরবর্তী ঢাকা বিশ্ববিদ্যালয় (সত্তরের দশক)
titleC. ষাটের দশক
titleD. বায়ান্ন পরবর্তী পঞ্চাশ দশক
উত্তর: titleD
ভারতের সংবিধান প্রথমবারের মতো খসড়া করা হয়েছিল ২৬ জানুয়ারী ১৯৫০ সালে। আনুমানিক হিসাব করা হয় যে ভারতে প্রায় ১,৫০০ টি ভাষা রয়েছে। ধারা ৩৪৩-৩৪৫ ঘোষণা করে যে যোগাযোগের জন্য ভারতের সরকারী ভাষা হবে হিন্দি ও ইংরেজি। ভারতে সংবিধান দ্বারা চিহ্নিত ২২ টি সরকারী ভাষা আছে। ধারা ৩৪৫ বলে যে "কোনও রাজ্যের আইনসভা আইন আইন গ্রহণের মাধ্যমে এক বা একাধিক ভাষা অথবা হিন্দি ভাষা বা যেকোনো ভাষা ব্যবহার করা যেতে পারে রাজ্য আনুষ্ঠানিক উদ্দেশ্য পূরণকল্পে: তবে শর্ত থাকে যে, রাজ্যের বিধানসভা আইন সরবরাহ না করা পর্যন্ত শুরু হওয়ার সরকারি কাজে ইংরেজিতে ব্যবহার করা যেতে পারে।"

সঠিক অনুচ্ছেদ শিরোনাম কোনটি?
titleA. পাকিস্তান
titleB. স্বতন্ত্র ভাষাগত অধিকার
titleC. ভাষা অধিকার + মানবাধিকার = ভাষাগত মানবাধিকার (এলএইচআর)
titleD. ভারত
উত্তর: titleD
১৭৫৭ সালে, ইরাকের মামলুক সাম্রাজ্যের শাসন আমলে, বাগদাদের বালি, সুলেমান পাশা সমাধিটি পুনঃসংস্কার করেন এবং একটি গম্বুজ ও বিপনী বিতান নির্মাণ করেন। ১২১৭ সালে, মসজিদের বেশকিছু অংশ্ প্রায় ভেঙ্গে পড়ে যা মসজিদের স্থাপত্য শিল্পের অনেক কিছুই ধ্বংস হয়ে যায়। কিন্তু সুলেমান পাশা ব্যাপাটি সামাল দেন এবং এবং মসজিদের পুরাতন ভবনটির পুনঃসংস্কার করেন এবং মসজিদের মিনারটিতে সোনালী রঙের প্রলেপ করান। 
১২৫৫ হিজরীতে সুলতান আব্দুলমেসিদ ১ মসজিদের ধ্বংসপ্রাপ্ত পুরাতন অংশের পুনঃসংস্কার করার জন্য আদেশ দেন। 

সঠিক অনুচ্ছেদ শিরোনাম কোনটি?
titleA. ইতিহাস
titleB. মসজিদের বর্ণনা
titleC. পুনঃসংস্কার ও সম্প্রসারণ
titleD. বুয়াহিদ
উত্তর: titleC
কলকাতা মেট্রোর দমদম থেকে মহানায়ক উত্তমকুমার (টালিগঞ্জ) স্টেশন পর্যন্ত উক্ত দুটি স্টেশন ছাড়া করিডোরটি পুরোপুরিই ভূগর্ভস্থ। গড়িয়া পর্যন্ত দক্ষিণে যে ৮.৫ কিলোমিটার পথ পরে সম্প্রসারিত করা হয়, সেটি পুরোপুরিই উড়াল পথে হয়। এই উড়ালপথটি আদিগঙ্গার পাশে ও আদিগঙ্গার উপরে অবস্থিত। এই সম্প্রসারিত অংশের ছয়টি স্টেশনের মধ্যে পাঁচটিই উড়ালপথে অবস্থিত। এই লাইনটি আদিগঙ্গার উপর থামের উপর অবস্থিত। সমাজকর্মীদের মতে, আদিগঙ্গার উপর এই নির্মাণকাজ আদিগঙ্গার শুকিয়ে যাওয়াকে ত্বরান্বিত করবে।

সঠিক অনুচ্ছেদ শিরোনাম কোনটি?
titleA. ইতিহাস
titleB. নাগরিক প্রচেষ্টা
titleC. কলকাতা মেট্রোর সম্প্রসারণ
titleD. অষ্টাদশ শতাব্দীতে
উত্তর: titleC
খ্রিস্টান ধর্মে ধূসর হলো ছাইয়ের রঙ, তাই বাইবেলে সকাল ও অনুশোচনার প্রতীক, স্যাকক্লথ অ্যান্ড অ্যাশেজ বলে বর্ণিত। এটি লেন্টের সময় বা উপবাস ও প্রার্থনাকালে ব্যবহার করা যাবে। নিরহঙ্কার ও বিনয়ের রঙ হিশেবে অনেক সন্ন্যাসীরা ধূসর রঙের কাপড় পরেন, যেমন কাপুচিনে, ফ্রান্সিসকান ও ও সিস্টারশিয়ান। ব্রাজিলিয়ান ক্যাথলিক অ্যাপোস্টলিক চার্চের পাদ্রীরা ধূসর রঙের আলখেল্লা পরেন।

জাপান ও কোরিয়ায় বৌদ্ধ সন্ন্যাসী ও যাজকেরা পোষাকের ওপর প্রায়ই ধূসর, বাদামি বা কালো রঙের হাতাঅলা আঙরাখা পরে।

চীনে তাও যাজকেরাও প্রায়ই ধূসর রঙের কাপড় পরে।
সঠিক অনুচ্ছেদ শিরোনাম কোনটি?
titleA. গ্রে নয়েজ
titleB. ধর্ম
titleC. ধূসররঙা স্যুট
titleD. সংস্কৃতিতে
উত্তর: titleB
কানাডায় অনুষ্ঠিত ২০০৭ ফিফা অনূর্ধ্ব-২০ বিশ্বকাপের জন্য ঘোষিত আর্জেন্টিনা দলে জায়গা পান আগুয়েরো। গ্রুপ পর্বের দ্বিতীয় খেলায় পানামার বিপক্ষে তিনি জোড়া গোল করেন এবং তিনটি গোলে সহায়তা করেন। তৃতীয় খেলায় উত্তর কোরিয়ার বিপক্ষে তিনি ফ্রি কিক থেকে একটি গোল করেন। রাউন্ড অব ১৬ এর খেলায় পোল্যান্ডের বিপক্ষে তিনি জোড়া গোল করেন এবং দলকে ৩–১ ব্যাবধানের জয় এনে দেন। আর্জেন্টিনা কোয়ার্টার ফাইনালে মেক্সিকো এবং সেমি ফাইনালে চিলিকে হারায়। ফাইনালে আর্জেন্টিনা মুখোমুখি হয় চেক রিপাবলিকের, যাদের সাথে গ্রুপ পর্বে তারা ০–০ গোলে ড্র করেছিল। আগুয়েরো খেলায় অধিনায়কের দায়িত্ব পালন করেন। খেলার ৬২তম মিনিটে আর্জেন্টিনার হয়ে সমতাসূচক গোল করেন আগুয়েরো। ৮৬তম মিনিটে জারাতের গোলে ২–১ ব্যবধানে জয় লাভ করে আর্জেন্টিনা। প্রতিযোগিতায় ৭ খেলায় ৬ গোল করে গোল্ডেন বুট জিতেন আগুয়েরো এবং প্রতিযোগিতার সেরা খেলোয়াড় হিসেবে গোল্ডেন বলের পুরস্কারও জিতেন তিনি।

সঠিক অনুচ্ছেদ শিরোনাম কোনটি?
titleA. ২০১০ ফিফা বিশ্বকাপ
titleB. ক্লাব
titleC. ২০০৪ দক্ষিণ আমেরিকান অনূর্ধ্ব ১৬ চ্যাম্পিয়নশীপ
titleD. ২০০৭ ফিফা অনূর্ধ্ব-২০ বিশ্বকাপ
উত্তর: titleD
গণযোগাযোগ ও সাংবাদিকতা বিভাগ চালু হয় ১৯৬২ সালে। প্রথমে এর নাম ছিল সাংবাদিকতা বিভাগ এবং তখন কেবল এক বছরের ডিপ্লোমা কোর্স ছিল। ১৯৬৮ সালে ডিপ্লোমা কোর্সের সাথে দুই বছর মেয়াদী মাস্টার্স কোর্স চালু হয়। ১৯৭৮ সালে তিন বছর মেয়াদী স্নাতক (সম্মান) কোর্স চালু হয়। বর্তমানে চার বছর মেয়াদী সম্মান কোর্স চালু আছে। বৈশ্বিক পর্যায়ে এবং বাংলাদেশেও মুদ্রণ ও ইলেকট্রনিক মিডিয়ার প্রসারের সাথে সাথে এই বিভাগের গুরুত্ব দিন দিন বাড়ছে। প্রতিবছর এই বিভাগে ৭০ জন শিক্ষার্থী ভর্তি হয়। তত্ত্বীয় অনেক কোর্সের পাশাপাশি ভিডিও, ফটোগ্রাফি ও ডিটিপির মত কারিগরী অনেক কোর্সও চালু আছে।

সঠিক অনুচ্ছেদ শিরোনাম কোনটি?
titleA. আরবি
titleB. গণযোগাযোগ ও সাংবাদিকতা
titleC. তথ্যবিজ্ঞান ও গ্রন্থাগার ব্যবস্থাপনা
titleD. কম্পিউটার বিজ্ঞান ও প্রকৌশল
উত্তর: titleB
১৯৮৭ সালে জামান "“সূচনা”" ছবিতে সহকারী পরিচালক হিসাবে কাজ করেন পরিচালক মোরশেদুল ইসলাম এর সাথে। ২০০৬ সালে চলচিত্র নির্মাতা হিসাবে আবির্ভুত হন, তার পরিচালনায় নির্মিত ছবি "“রাণী কুটির বাকি ইতিহাস”" ছবিতে। তিনি তার দ্বিতীয় ছবি পরিচালনা করে “আকাশ কত দূরে” ২০১৪ সালে।

২০১৫ সালের মার্চে, জামান বিচারক হিসাবে কাজ করেন "জেনেভা আন্তর্জাতিক ওরিয়েন্টাল চলচ্চিত্র উৎসব" এ।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. চলচিত্র
titleC. পেশাজীবন
titleD. ব্যক্তিগত জীবন
উত্তর: titleB
দূর্ঘটনা প্রতিরোধে রয়্যাল সোসাইটি (রস্পা) ও পরিবেশবাদী সংস্থাসহ আন্দোলনকারীরা শীতকালীন ব্রিটিশ গ্রীষ্মকালীন সময় ও চলতি ব্রিটিশ গ্রীষ্মকালীন সময়কালে ‘দ্বৈত গ্রীষ্মকালীন সময়’ ব্যবস্থা চালু করার জন্যে সুপারিশ করে। এরফলে, শীতকালে জিএমটির তুলনায় যুক্তরাজ্যে এক ঘণ্টা ও গ্রীষ্মকালে দুই ঘণ্টা এগিয়ে থাকবে। এ প্রস্তাবের মাধ্যমে ‘একক/দ্বৈত গ্রীষ্মকালীন সময়’ (এসডিটিটি) ব্যবস্থাকে বুঝানো হয়েছে। এর মাধ্যমে যুক্তরাজ্য ইউরোপীয় দেশ ফ্রান্স, জার্মানি, স্পেনের মূল ভূ-খণ্ড (কেন্দ্রীয় ইউরোপীয় সময় ও কেন্দ্রীয় ইউরোপীয় গ্রীষ্মকালীন সময়) একই সময় অঞ্চলে অবস্থান করবে।

রোস্পা মন্তব্য করে যে, এরফলে এ সময়ে সংঘটিত দূর্ঘটনার সংখ্যা আলোকিত সন্ধ্যার প্রভাবে উল্লেখযোগ্যভাবে কমবে। ১৯৬৮ থেকে ১৯৭১ সময়কালের পরীক্ষামূলক প্রচলনের পুণরাবৃত্তির সাথে আধুনিক মূল্যায়ন পদ্ধতির যোগসূত্র স্থাপনের পরামর্শ দেয়।

১০:১০-এর ‘লাইটার লটার’ প্রচারণার উপরে বর্ণিত ঝুঁকি হ্রাসের কথা প্রকাশের পাশাপাশি একক/দ্বৈত গ্রীষ্মকালীন সময়ে বিদ্যুৎ শক্তির সম্ভাব্য সুবিধার কথা তুলে ধরে। এতে বলা হয়, এরফলে প্রতি বছরে প্রায় ৫০০,০০০ টন কার্বন ডাই অক্সাইড গ্যাস নির্গমন থেকে বাঁচবে যা রাস্তায় চলাচলকৃত ১৮৫,০০০ গাড়ীর সমতুল্য।

কিছুসংখ্যক কৃষক, বাইরের অন্যান্য শ্রমিক এবং স্কটল্যান্ড ও উত্তর আয়ারল্যান্ডের অনেক অধিবাসী এই প্রস্তাবগুলোর বিরুদ্ধে অবস্থান নেয়। ব্রিটেনের উত্তরাংশ ও উত্তর আয়ারল্যান্ডে শীতকালে সূর্যোদয় ১০:০০ বা তারপরেও না উঠার কথা এ বিরুদ্ধতায় তুলে ধরে। তবে, মার্চ, ২০১০ সালে জাতীয় কৃষক সংঘ জানায় যে, এটি একক/দ্বৈত গ্রীষ্মকালীন সময়ের বিরুদ্ধাচরণ নয়। অনেক কৃষকই এ পরিবর্তনের সাথে একাত্মতা পোষণ করেছেন। দিবালোক সংরক্ষণ মানদণ্ডের অন্য বিরোধীরা মন্তব্য করে যে, সকালের ঘন অন্ধকার বিশেষ করে স্কটল্যান্ডে শিশুদের বিদ্যালয়ের যাওয়া ও লোকদের কাজের সন্ধানে ভ্রমণের ক্ষেত্রে প্রভাব বিস্তার করতে পারে।

মার্চ, ২০১৫ সালে ইউগভ ভোট নেয়। এতে বলা হয় যে, ৪০% ব্যক্তি ঘড়ির সময় পরিবর্তনের অভ্যাস বন্ধ করা উচিত; অন্যদিকে মাত্র ৩৩% এটিকে রাখতে চাচ্ছে। বাদ-বাকীরা মন্তব্য করেনি।

সঠিক অনুচ্ছেদ শিরোনাম কোনটি?
titleA. সংস্কার নিয়ে বিতর্ক
titleB. ইউরোপীয় ইউনিয়ন বিল, ২০১৮ -
titleC. প্ররোচনা ও শুরুরদিকের বছর
titleD. শুরুরদিকের ইতিহাস
উত্তর: titleA
ভিয়া আউগুস্তার এই অংশ প্রায় ৭০০ কিলোমিটার লম্বা। এখানে রাস্তাটি জিরোনা শহরের মধ্য দিয়ে গিয়েছে এবং বার্সেলোনা ও তারাগোনা শহরের পাশ দিয়ে গেছে। এছাড়াও কাতালুনিয়ার মধ্য দিয়ে যাবার সময় ভিয়া আউগুস্তা আরো যেসব অঞ্চলের মধ্য দিয়ে গেছে, সেগুলি হল -

উচ্চ আমপুরদান, পুরনো পেনেদেস, প্লা দে লেস্তানি, সেলভা, বাইয়েস ওরিয়েন্তাল, মারেসমে, বাই ইয়োব্রেগাত, বাই পেনেদেস, বাই কাম্প, বাই এবরে, মন্তসিয়া, প্রভৃতি।

"লা জুঙ্কেরার" কাছে "পানিসারের গিরিপথ" দিয়ে পিরেনিজ পর্বতমালা পেরিয়ে ভিয়া আউগুস্তা ইবেরীয় উপদ্বীপে প্রবেশ করে "কাতালুনিয়া", "ভ্যালেন্সিয়া" ও "আন্দালুসিয়া" প্রদেশের মধ্য দিয়ে উপদ্বীপের দক্ষিণপশ্চিম প্রান্তে অতলান্ত মহাসাগর উপকূলে বন্দরশহর কাদিথ পর্যন্ত বিস্তৃত ছিল।

"বার্থিনো" (বার্সেলোনা) থেকে "তারাকো" (তারাগোনা) যাওয়ার পথে এই পথ যেখানে ইয়োব্রেগাত নদী পার হয়, সেখানে বর্তমান "মারতোরেল'এ" খ্রিস্টপূর্ব ১০ অব্দে রোমানরা একটি সেতু (শয়তানের সেতু; "পুয়েন্তে দেল দিয়াবলো") তৈরি করে। বর্তমানে সেখানে সেই পুরনো সেতুটির ভিতের উপরেই ১২৮৩ - ১২৮৯ সালে নির্মিত একটি ঐতিহাসিক পায়ে চলা গথিক সেতু বর্তমান।

এই পথ ধরে আরও অগ্রসর হলে বর্তমান তারাগোনা, রোমান আমলের তারাকোর ২০ কিলোমিটার উত্তরপশ্চিমে "রোডা দে বেরার" কাছে বর্তমান স্পেনের জাতীয় রাস্তা এন-৩৪০ (প্রাচীন ভিয়া আউগুস্তা)'এর উপর একটি বিজয় তোরণ (কাতালুনীয় ভাষায় "আর্ক দে বেরা") দেখতে পাওয়া যায়। এটি ১৩ খ্রিস্টপূর্বাব্দে সম্রাট আউগুস্তুসের ("সিজার অগাস্টাস") আমলে নির্মিত। ২০০০ সালে এটি ইউনেস্কোর বিশ্ব ঐতিহ্যবাহী স্থানের তালিকায় স্থান পেয়েছে।

সঠিক অনুচ্ছেদ শিরোনাম কোনটি?
titleA. কাতালুনিয়া
titleB. পথের বিবরণ ও তৎসংলগ্ন স্মারকসমূহ
titleC. আন্দালুসিয়া
titleD. ভ্যালেন্সিয়া
উত্তর: titleA
লিনাক্স বলতে মূলত লিনাক্স কার্নেল-ভিত্তিক অপারেটিং সিস্টেমের একটি পরিবারকে বুঝানো হয়। 
ফ্রি ও ওপেন সোর্স সফটওয়্যারের আদর্শ উদাহরণ লিনাক্স। কয়েকটি জনপ্রিয় লিনাক্স ভিত্তিক অপারেটিং সিস্টেম হলো উবুন্টু, আর্চ লিনাক্স, ম্যাগপাই ওএস ইত্যাদি। অধিকাংশ লিনাক্স ভিত্তিক অপারেটিং সিস্টেমই মূলত ওপেন সোর্স ও ফ্রি, তবে কিছু বাত্যায়ও রয়েছে, যেমন — রেড হ্যাট এন্টারপ্রাইজ লিনাক্স।

সঠিক অনুচ্ছেদ শিরোনাম কোনটি?
titleA. এক একক পিসি
titleB. সফটওয়্যার
titleC. শক্তি সরবরাহ একক
titleD. লিনাক্স
উত্তর: titleD